PMIndiaData/PMIndiaSum huggingface dataset:
وزیراعظم نے برمنگھم میں جاری دولت مشترکہ کھیلوں،2022 میں ویٹ لفٹنگ  میں کانسے کا تمغہ جیتنے پرگردیپ سنگھ کو مبارکباد دی ہے

وزیر اعظم جناب نریندر مودی نے برمنگھم میں جاری دولت مشترکہ کھیلوں،سی ڈبلیو جی 2022 میں ویٹ لفٹنگ میں کانسے کا تمغہ جیتنے پر گردیپ سنگھ کو مبارکباددی ہے۔ وزیراعظم نے ٹویٹ کیا: ‘‘ سخت محنت اور لگن کی بدولت غیر معمولی نتائج حاصل ہوتے ہیں۔اورگردیپ سنگھ نے دولت مشترکہ کھیلوں میں ویٹ لفٹنگ مقابلوںمیں کانسے کا تمغہ جیت کر یہی کر دکھادیا ہے۔ انہوں نے ہمارے شہریوں میں خوشیوں کے جذبات میں اضافہ کردیا ہے۔ انہیں مبارکباداور نیک خواہشات ۔
وزیراعظم نے مدھیہ پردیش میں موہن پورہ آبپاشی پروجیکٹ قوم کے نام وقف کیا

نئیدہلی۔23جون ، 2018؛ وزیر اعظم جناب نریندر مودی نے آج موہن پورہ پروجیکٹ قوم کے نام وقف کیا۔ یہ پروجیکٹ راج گڑھ ضلعے میں زرعی زمین کے لیے آبپاشی کی سہولت فراہم کرائے گا۔ یہ اس علاقے کے گاؤوں کو پینے کا پانی بھی مہیا کرائے گا۔ وزیراعظم نے پینے کے پانی سے متعلق مختلف اسکیموں کا سنگ بنیاد بھی رکھا۔ موہن پورہ میں اس موقعے پر موجود لوگوں کی بہت بڑی تعداد سے خطاب کرتے ہوئے وزیراعظم نے ڈاکٹر شیاما پرساد مکھرجی کو ان کے یوم وفات پر خراج عقیدت پیش کیا۔ انہوں نے ڈاکٹر مکھرجی کے اس پیغام کو یاد کیا کہ کسی قوم کو اُس کی اپنی توانائی اور کوششوں کے ذریعے ہی محفوظ کیا جا سکتا ہے۔ انہوں نے مختلف شعبوں جیسے صنعتی پالیسی ، تعلیم اور خواتین کو تفویض اختیارات میں ڈاکٹر شیاما پرساد مکھرجی کی خدمات کو بھی یاد کیا۔ انہوں نے کہا ڈاکٹر مکھرجی تعلیم ، صحت اور تحفظ پر سب سے زیادہ زور دیتے تھے۔ انہوں نے کہا کہ مرکزی حکومت کی اسکیمیں جیسے اسکل انڈیا مشن، اسٹارٹ اپ انڈیا، مُدرا یوجنا اور میک ان انڈیا سبھی میں ڈاکٹر مکھرجی کے ویژن کے عناصر شامل کیے گئے ہیں۔ وزیراعظم نے کہا کہ راج گڑھ ضلع اُن خواہشمند اضلاع میں شامل ہے جنھیں حکومت نے شناخت کیا ہے اور اب یہاں ترقی کے کاموں میں تیزی لائی جائے گی۔ انھوں نے کہا کہ ملک کی ضرورتوں کے پیش نظر مرکزی حکومت ملک کی صلاحیتوں پر بھروسہ کرتے ہوئے ہندوستان کو 21ویں صدی میں نئی اونچائیوں پر لے جانے کے لیے کام کر رہی ہے۔ انھوں نے زراعت کے شعبے میں کام اور ترقیاتی پہل کے لیے مدھیہ پردیش حکومت کی ستائش کی۔ انہوں نے ریاست میں آبپاشی والے علاقے میں اضافہ کرنے کے لیے بھی ریاستی حکومت کی تعریف کی۔ انھوں نے کہا کہ ریاست کے آبپاشی کے نشانوں کی حمایت میں مرکزی حکومت ریاستی حکومت کے ساتھ کندھے سے کندھا ملا کر چلے گی۔ انھوں نے کہا کہ پردھان منتری کرشی سینچائی یوجنا کے تحت ریاست میں 14 پروجیکٹ نافذ کیے جا رہے ہیں۔ انھوں نے کہا کہ مائکرو اریگیشن پر بھی زور دیا جا رہا ہے۔ وزیراعظم نے مرکزی حکومت کے ذریعے زراعت کے شعبے کے لیے کی جا رہی مختلف پہلوں جیسے سوائل ہیلتھ کارڈ ، فصل بیمہ یوجنا، ای این اے ایم وغیرہ کا ذکر کیا۔ انھوں نے اجولا یوجنا اور مُدرا یوجنا کے فائدے بھی بتائے۔ ۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( ,
کابینہ نے اترپردیش میں کشی نگر ہوائی اڈے کو بین اقوامی ہوائی اڈہ اعلان کئے جانے کو دی منظوری

وزیر اعظم جناب نریندر مودی کی زیرصدارت مرکزی کابینہ نے اتر پردیش میں کشی نگر ہوائی اڈے کو بین اقوامی ہوائی اڈے کے طور پر اعلان کئے جانے کو منظوری دے دی ہے۔ کشی نگر ہوائی اڈہ شراوستی، کپل وستو، لمبنی( کشی نگر خود ایک بودھ ثقافتی مقام ہے) جیسے متعدد بودھ ثقافتی مقامات کے قریب واقع ہے اور ’ بین اقوامی ہوائی اڈے‘ کے طور پر اعلان کئے جانے سے فضائی مسافروں کے لئے رابطہ کاری میں بہتری آئے گی، ساتھ ہی انہیں مسابقتی اخراجات والے سفر کے لئے زیادہ متبادل ملیں گے۔ اس کے نتیجے میں ملکی / بین الاقوامی سیاحت اور خطوں کی معاشی ترقی کو فروغ ملے گا۔ بین الاقوامی سرحد کے قریب ہونے کی وجہ سے یہ ایک اہم اسٹریٹجک مقام ہوگا۔ کشی نگر اتر پردیش کے شمال۔ مشرقی حصے میں ہے اور گورکھپور سے تقریبا 50 کلومیٹر پورب میں واقع ہے۔ یہ اہم بودھ تیرتھ مقامات میں سے ایک ہے۔
وزیر اعظم نریندر مودی نے بینکوں اور این بی ایف سی ایس کے شراکت داروں کے ساتھ بات چیت کی

وزیر اعظم جناب نریندر مودی نے آج بینکوں اور این بی ایف سی ایس کے فریقوں سے بات چیت کی اور مستقبل کے خاکے اور وژن پر تبادلہ خیال کیا۔ میٹنگ میں ترقی کو سہارا دینے کے لئے مالی اور بینکنگ نظام کے اہم رول پر تبادلہ خیال ہوا۔ میٹنگ میں اس بات کا بھی ذکر کیاگیا کہ چھوٹے صنعت کاروں ایس ایچ جی اور کسانوں کو اس بات کے لئے تحریک دی جانی چاہئے کہ وہ اپنی قرض کی ضرورتوں کو پورا کرنے کے لئے ادارہ جاتی قرض کا استعمال کریں۔ ہر بینک کو محاسبہ کرنے کی ضرورت ہے اور وہ ایک مستحکم کریڈٹ نشوونما کو یقینی بنانے کے لئے اپنے طریقہ کار پر پھر سے نظر ڈالے۔ بینکوں کو چاہئے کہ وہ تمام تجاویز کو ایک ہی نظریے سے نہ دیکھے اور بینک کے قابل تجاویز کی نشاندہی کرے اور ان کی شناخت کرے اور اس بات کو یقینی بنائے کہ وہ اپنی میرٹ پر فنڈنگ کے لئے رسائی حاصل کریں اور ماضی کے این پی اے کے نام پر نقصان نہ اٹھائیں۔ میٹنگ میں اس بات پر زور دیاگیا کہ حکومت بینکنگ نظام کے ساتھ مضبوطی سے کھڑی ہے۔ حکومت اسے تعاون دینے اور اس کی ترقی کے فروغ کے لئے کوئی بھی ضروری اقدام کرنے کے لئے تیار ہے۔ بینکوں کو سینٹرلائزڈ ڈاٹا پلیٹ فارم، ڈیجیٹل ڈاکیومنٹیشن اور انفارمیشن کے مشترکہ استعمال جیسی فن ٹیک اپنانی چاہئے، تاکہ کسٹمر کی ڈیجیٹل حصولی کی طرف پیش قدمی کی جاسکے۔ اس سے کریڈٹ پینٹریشن بڑھانے میں مدد ملے گی،گاہکوں کے لئے آسانی بڑھے گی، دھوکہ دہی کے معاملات کم ہوں گے اور بینکوں کے لئے کم لاگت میں مدد ملے گی۔ ہندوستان نے ایک زبردست کم لاگت والا بنیادی ڈھانچہ تیار کیا ہے، جس سے ہر ہندوستانی آسانی کے ساتھ کسی بھی سائز کا ڈیجیٹل لین دین کرسکے گا۔ بینکوں اور مالی اداروں کو اپنے کسٹمرس میں روپے اور یوپی آئی کے استعمال کو سرگرمی سے فروغ دینا چاہئے۔ بینکوں اور این بی ایف سی کے شراکت داروں کے ساتھ بات چیت کے دوران بہت سی اسکیموں کی پیش رفت کے بارے میں بھی غور وخوض کیاگیا۔ ان اسکیموں میں ایم ایس ایم ای کے لئے ہنگامی کریڈٹ لائن ، اضافی کے سی سی کارڈس، این بی ایف سی اور ایم ایف آئی کے لئے لکویڈیٹی ونڈو شامل ہیں۔ اس بات کو بھی نوٹس میں لایاگیا کہ بیشتر اسکیموں میں خاطر خواہ پیش رفت کی گئی ہے۔ بینکوں کو خواہشمند مستفدین کے ساتھ سرگرم طو رپر مصروف رہنے کی ضرورت ہے اور انہیں سرگرم طور پر شامل کرنے کی ضرورت ہے، تاکہ اس بات کو یقینی بنایا جاسکے کہ بحران کی اس مدت کے دوران بروقت ان تک کریڈٹ سپورٹ پہنچ سکے۔
وزیراعظم نے آل انڈیا انسٹی ٹیوٹ آف میڈیکل سائنسز (ایمس) میں کئی اہم پروجیکٹوں کا سنگِ بنیاد رکھا

نئی دہلی،29؍جون/ وزیراعظم جناب نریندر مودی نے آج نئی دلی میں آل انڈیا انسٹی ٹیوٹ آف میڈیکل سائنسز (ایمس)میں بزرگوں کے قومی مرکز کا سنگ بنیاد رکھا۔ اس کے ذریعے بزرگ شہریوں کے لئےملٹی اسپیشلٹی صحت خدمات فراہم کی جائیں گی۔ اس کے جنرل وارڈ میں 200 بستر ہوں گے۔ وزیراعظم نے اسی پروگرام کے دوران صفدر جنگ اسپتال میں 555 بستروں کے سپر اسپیشلٹی بلاک کا افتتاح بھی کیا۔ انہوں نے صفدر جنگ اسپتال میں 500 بستر کے نئے ایمرجنسی بلاک ، ایمس میں300 بستر کے پاور گرڈ وِشرام سدن اور ایمس انصاری نگر اور ٹراما سینٹر کے درمیان رابطہ سرنگ بھی قو م کے نام وقف کئے۔ قومی صحت پالیسی کا ذکر کرتے ہوئے وزیراعظم نے کہا کہ کفایتی صحت دیکھ بھال اور بیماریوں سے روک تھام کو حکومت کے ایجنڈے میں ترجیح دی گئی ہے۔ انہوں نے کہا کہ اس ملٹی-ڈسپلینری نظریہ میں دیہی ترقی وزارت، پینے کے پانی اور صاف صفائی کی وزارت، خواتین اور بچوں کی بہبود کی وزارت اور آیوش وزارت شامل ہیں۔ وزیراعظم نے کہاکہ 2025 تک تپ دق سے چھٹکارا پانے کا ہدف رکھا ہے، جو 2030 کے عالمی ہدف سے پہلے ہے۔ وزیراعظم نے کہاکہ انہیں مکمل اعتماد ہے کہ ملک کا میڈیکل شعبہ یہ کام پورا کر لے گا۔
وزیر اعظم نے عبداللہ ابو بکر کے ٹرپل جمپ مقابلے میں چاندی کا تمغہ جیتنے پر نیک خواہشات کا اظہار کیا

وزیر اعظم جناب نریندر مودی نے برمنگھم دولت مشترکہ کھیل 2022 میں ایتھلیٹکس مردوں کے ٹرپل جمپ مقابلے میں چاندی کا تمغہ جیتنے پر عبداللہ ابوبکر کے لئے نیک خواہشات کا اظہار کیا ہے۔ وزیر اعظم نے ٹویٹ کیا؛ ’’خوشی ہے کہ عبداللہ ابو بکر نے برمنگھم میں ہونے والے ٹرپل جمپ ایونٹ میں چاندی کا تمغہ جیتا ہے۔ یہ تمغہ سخت محنت اور پختہ عزم کا نتیجہ ہے۔ ان کی مستقبل کی کوششوں کے لیے ان کے لیے نیک خواہشات۔ #Cheer4India ‘‘ ۔۔۔۔۔۔۔۔۔۔۔ ش ح۔ا گ ۔ن ا۔
آئی این ایس وی ترینی کے عملے کو وزیراعظم کی دیوالی کی تہنیت

نئی دہلی۔20؍اکتوبر۔وزیراعظم جناب نریندر مودی نے بھارتی بحریہ کے سفری جہاز (آئی این ایس وی) ترینی کے عملے سے ویڈیو کال کے توسط سے گفتگو کی ہے۔ یہ بحری جہاز فی الوقت کرۂ ارض کے گرد سفر کے مشن پر ہے۔ وزیراعظم نے ویڈیو کال کے توسط سے آئی این ایس وی ترینی کے عملے کو ملک کی جانب سے ’’ہیپی دیوالی ‘‘ یعنی دیوالی مبارک کا پیغام دیا ۔ انہوں نے عملے کو اپنے مشن میں کامیاب ہونے کے لئے نیک تمنائیں بھی پیش کی ہیں۔ وزیراعظم نے ،اس سے قبل 16 اگست 2017 کو، آئی این ایس وی ترینی کے عملے سے ملاقات کی تھی ، جب یہ عملہ 22100 نوٹیکل میل کے کرۂ ارض کے سفر پر نکلنے کے لئے تیار تھا۔ آئی این ایس وی ترینی، فی الو قت آسٹریلیا میں فریمینٹل کے نزدیک اپنے سفر کے پہلے پڑاؤ کے قریب پہنچ گیا ہے اور توقع ہے کہ آج، یعنی 22 اکتوبر 2017 کو، 4770 نوٹیکل میل کا سفر مکمل کرکے یہاں پہنچ جائے گا۔ وزیراعظم نے دو عملہ اراکین، یعنی لیفٹیننٹ کمانڈر ورتیکا جوشی اور لیفٹیننٹ پائل گپتا کو،جلد ہی آنے والی ، ان کی سالگرہ کی مبارکباد بھی پیش کی ہے ۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ ۔ ع ن۔ 20-10-2017
وزیراعظم نے جارج فرنانڈیز  کی موت پراظہار تعزیت کیا

نئیدہلی۔29؍جنوری۔وزیراعظم نے جناب نریندر مودی نے جناب جار ج فرنانڈیز کی موت پر اظہار تعزیت کیا ہے۔ وزیراعظم نے اپنے پیغام تعزیت میں کہا ،’’جناب جارج فرنانڈیز نے ہندوستان کی بہترین سیاسی قیادت کی نمائندگی کی تھی۔ وہ ایک کشادہ دل ، بے خوف ، دور اندیش اور صاف گو لیڈر تھے ۔ انہوں نے ہمارے ملک کی بیش قیمت خدمات انجام دیں۔ وہ غریبوں اور حاشیے پر پڑے محروم طبقات کے حقوق کی مؤثر آواز تھے۔ مجھے ان کی موت سے گہراصدمہ پہنچا ہے۔ ہم جب جناب جارج فرنانڈیز کے بارے میں سوچتے ہیں تو ہمیں ایک ایسا شعلہ بیان مزدور لیڈر یاد آتا ہے جس نے انصاف کی لڑائی لڑی ، ایک ایسا لیڈر جنہوں نے طاقتور سے طاقتور سیاسی لیڈر کو گھٹنے ٹیکنے پر مجبور کردیا۔ ملک کے وزیر دفاع اور وزیر برائے ریلوے کی حیثیت سے بہترین اور مثالی خدمات انجام دیں۔ انہوں نے ہندوستان کو محفوظ اور مضبوط بنایا۔ جناب جارج فرنانڈیز نے اپنی طویل عوامی زندگی کے دوران اپنے سیاسی نظریات اور آدرشوں سے انحراف نہیں کیا۔ انہوں نے ایمرجنسی کی بھرپور مخالفت کی۔ ان کی سادگی اور انسانیت خاص طور سے یادگار رہی ہیں ۔ میری تمام تر ہمدردیاں ان کے کنبے ، ان کے دوستوں اور ان کے لاکھوں سوگواروں کے ساتھ ہیں۔ ‘‘
کابینہ نے مرکزی سرکاری دائرہ کار کے شعبوں کی صنعتوں کے کاروباری تنازعات حل کرنے کے لئے درکار میکنزم کو مستحکم بنانے کو اپنی منظوری دی

مرکزی کابینہ نے وزیر اعظم جناب نریندر مودی کی قیادت میں مرکزی سرکاری دائرہ کار کی صنعتوں (سی پی ایس ای) کے کاروباری تنازعات کے حل کرنے کے میکنزم کو مستحکم بنانے کے سلسلے میں اپنی منظوری دے دی ہے اور ساتھ ہی میں سی پی ایس ای اور دیگر سرکاری محکموں / اداروں سے متعلق تنازعات کو حل کرنے کے لئے بھی ایسے ہی طریقہ کار کو اپنانے کو اپنی منظوری دے دی ہے۔ کابینہ کا مذکورہ فیصلہ سکریٹریوں کی کمیٹی کی سفارشات پر مبنی ہے۔ یہ فیصلہ حکومت کے تحت ایک ادارہ جاتی میکنزم تشکیل دے گا جس کے ذریعہ سی پی ایس ای کے تمام کاروباری تنازعات تیز رفتاری سے عدالتوں کے حوالے کیے بغیر حل کیے جا سکیں گے۔ Details: 1. A new two-tier mechanism will be pepartment of the aw and also avoid wastage of public money.
وزیراعظم نے ویر ساورکر کو ان کی پیدائش کی سالگرہ پر خراج عقیدت پیش کیا

وزیراعظم جناب نریندر مودی نے ویر ساورکر کو ان کی پیدائش کی سالگرہ کے موقع پر خراج عقیدت پیش کیا ہے۔ وزیراعظم نے اپنے پیغام میں کہا ہے کہ ان کی جینتی کے موقع پر میں جرات مند ویرساورکر کے آگے سر جھکاتا ہوں۔ ہم انہیں ان کی بہادری اور دیگر افراد کو جدوجہد آزادی میں شریک ہونے کی ترغیب دینے اور سماجی اصلاح پر زور دینے کے لیے یاد کرتے ہیں۔ ۔۔۔۔۔۔۔۔۔۔۔۔ م ن ۔ ت ع۔
مرکزی کابینہ نے  یورپی یونین متبادل سرمایہ کاری فنڈ بندوبست ہدایات (اے آئی ایف ایم ڈی) کو تاحال بنانے کو منظوری دی، سیبی اور برطانیہ کے ایف سی اے کے درمیان مفاہمت نامے پر دستخط

نئی دہلی،19؍فروری،وزیراعظم جناب نریندر مودی کی صدارت میں مرکزی کابینہ نے بھارت کے سکیورٹی اینڈ ایکسچینج بورڈ (سیبی) کی طرف سے متبادل سرمایہ کاری فنڈ بندوبست ہدایات (اے آئی ایف ایم ڈی) پر دستخط کی تجویز کو منظوری دے دی ہے اور اس کے لئے سیبی اور برطانیہ کے مالی حکمت عملی کی اتھارٹی (ایف سی اے) کے درمیان مفاہمت نامے پر دستخط کئے گئے ہیں۔ یہ فیصلہ 31 جنوری 2020 کو برطانیہ کے یورپی یونین سے علیحدگی کے بعد کیا گیا ہے۔ اہم اثرات: برطانیہ 31 جنوری 2020 کو یورپی یونین سے علیحدہ ہوگیا ہے۔ برطانیہ کے ایف سی اے نے سیبی سے درخواست کی تھی کہ اگر ترمیم شدہ مفاہمت نامے پر یورپی یونین سے برطانیہ کی علیحدگی سے پہلے کی تاریخ میں دستخط نہیں ہوتے تو منتقلی کے اقدامات ممکن نہیں ہوں گے اور اس نے سیبی سے یہ بھی درخواست کی تھی کہ جتنی جلد ممکن ہوسکے نئے مفاہمت نامے پر دستخط کئے جائیں۔ فی الحال اس تجویز سے ہندوستان میں روزگار پر کسی قسم کا کوئی اثر پڑنے کی امید نہیں ہے۔ ۔۔۔۔۔۔۔۔۔۔۔۔۔۔۔۔۔۔ (م ن-وا- ق ر)
وزیراعظم نے ہماچل پردیش میں اونا سے نئی دلی کے لیےوندے بھارت کو ہری جھنڈی دکھا کر روانہ کیا

وزیراعظم جناب نریندر مودی نے آج ہماچل پردیش میں اونا کے امب اندورا سے نئی دلی تک چلنے والی نئی وندے بھارت ایکسپریس کو جھنڈی دکھا کر روانہ کیا۔ وزیراعظم نے وندے بھارت ایکسپریس کے ٹرین کوچز کا معائنہ کیا اور اس میں سوار ہوکر مختلف سہولیات کا جائزہ بھی لیا۔ جناب مودی نے وندے بھارت ایکسپریس کے لوکوموٹیو انجن کے کنٹرول سینٹر اور اونا ریلوے اسٹیشن کا بھی پوری طرح معائنہ کیا۔ وزیراعظم کے ہمراہ ہماچل پردیش کے وزیراعلی جناب جے رام ٹھاکر، ہماچل پردیش کے گورنر جناب راجندر وشوناتھ ارلیکر، ریلوے کے مرکزی وزیر جناب اشونی ویشنو اور اطلاعات ونشریات کے مرکزی وزیر جناب انوراگ سنگھ ٹھاکر بھی اس وقت موجود تھے، جب وہ ہماچل پردیش کے اونا ضلع میں امب اندورا ریلوے اسٹیشن پہنچے۔ ٹرین کے چلنے سے خطے میں سیاحت کے فروغ میں مدد ملے گی اور سفر آسان ہوسکے گا اور سفر تیزی سے ممکن ہوسکے گا۔اونا سے نئی دہلی کے سفر کے وقت میں دو گھنٹے کی کمی بھی واقع ہوگی۔ امب اندورا سے نئی دلی تک چلنے والی، یہ ملک میں شروع ہونے والی چوتھی وندے بھارت ٹرین ہوگی اور یہ پہلے والی ٹرینوں کے مقابلے میں ایک جدید ورژن ہے، جو بہت ہلکی اور کم مدت میں زیادہ رفتار سے چلنے کی صلاحیت رکھتی ہے۔ وندے بھارت دوئم زیادہ جدیداور بہتر سہولتوں سے لیس ہے اور محض 52 سیکنڈ میں صفر سے 100 کلومیٹر فی گھنٹہ کی رفتار سے اپنی منزل تک پہنچ سکتی ہے۔اس کی زیادہ سے زیادہ رفتار 180 کلومیٹر فی گھنٹہ ہے۔ بہتر اور جدید سہولت والی وندے بھارت ایکسپریس کا وزن 392 ٹن ہوگا ،جب کہ اس کے مقابلے پہلی ٹرین کا وزن 430 ٹن تھا۔ اس میں وائی فائی کنٹینٹ آن ڈیمانڈ کی سہولت بھی ہوگی۔ ہر کوچ میں 32 اسکرین ہیں، جو مسافروں کی معلومات اور انفوٹینمنٹ فراہم کرتی ہیں، اس کے مقابلے میں پچھلے ورژن میں ہر کوچ میں 24 اسکرین تھی۔ وندے بھارت ایکسپریس ماحول دوست بھی ہوگی، کیونکہ اے سی 15 فیصد زیادہ توانائی کے حامل ہوں گے۔ ٹریکشن موٹر کی دھول سے پاک صاف ہوا کولنگ کے ساتھ، سفر زیادہ آرام دہ ہو جائے گا۔ سائیڈ ری کلینر سیٹ کی سہولت، جو پہلے صرف ایگزیکٹو کلاس کے مسافروں کو فراہم کی جاتی تھی، اب تمام کلاسوں کے مسافروں کے لیے دستیاب کرائی جائے گی۔ ایگزیکٹو کوچز میں 180 ڈگری تک گھومنے والی سیٹیں اس کی اضافی خصوصیت میں شامل ہیں۔ وندے بھارت ایکسپریس کے نئے ڈیزائن میں، ہوا صاف کرنے کے لیے چھت پر نصب پیکیج یونٹ (آر ایم پی یو) میں فوٹو کیٹلیٹک الٹرا وائلٹ ایئر پیوریفیکیشن سسٹم نصب کیا گیا ہے، جس کی سفارش سنٹرل سائنٹیفک انسٹرومینٹس آرگنائزیشن (سی ایس آئی او)، چندی گڑھ کی طرف سے کی گئی ہے۔ یہ نظام آرایم پی یو کے دونوں سروں پر ڈیزائن اور نصب کیا گیا ہے ،تاکہ تازہ ہوا اور واپسی ہوا کے ذریعے آنے والے جراثیم، بیکٹیریا، وائرس وغیرہ سے پاک ہوا کو فلٹر اور صاف کیا جا سکے۔ وندے بھارت ایکسپریس دوئم متعدد اعلیٰ اور ہوائی جہاز جیسے سفر کے تجربات پیش کرتی ہے۔ یہ جدید ترین حفاظتی خصوصیات سے لیس ہے، جس میں مقامی طور پر تیار کردہ ٹرین کے ٹکراؤ سے بچاؤ کا نظام کووَچھ شامل ہے۔
وزیراعظم نے سمرقند، ازبکستان میں روسی فیڈریشن کے صدر سے ملاقات کی

وزیر اعظم جناب نریندر مودی نے شنگھائی تعاون تنظیم (ایس سی او) کے 22ویں اجلاس کے موقع پر آج سمرقند، ازبکستان میں روسی فیڈریشن کے صدر جناب ولادیمیر پتن سے ملاقات کی۔ دونوں رہنماؤں نے مختلف سطحوں پر رابطوں سمیت دو طرفہ تعلقات میں پائیدار رفتار کو سراہا۔ صدر پوتن نے اس ماہ کے شروع میں ولادی ووستوک میں ایسٹرن اکنامک فورم میں وزیر اعظم کے ویڈیو پیغام کی تعریف کی۔ رہنماؤں نے دو طرفہ تعاون کے اہم امور کے ساتھ ساتھ دلچسپی کے علاقائی اور عالمی امور پر تبادلہ خیال کیا۔ موجودہ جغرافیائی سیاسی صورتحال سے پیدا ہونے والے چیلنجوں کے تناظر میں عالمی غذائی تحفظ، توانائی کی حفاظت اور کھادوں کی دستیابی سے متعلق بھی بات چیت ہوئی۔ یوکرین میں جاری تنازعے کے تناظر میں، وزیر اعظم نے دشمنی کے جلد خاتمے اور مذاکرات اور سفارت کاری کی ضرورت پر زور دیا۔ اس سال دونوں رہنماؤں کی یہ پہلی ملاقات تھی، جو سفارتی تعلقات کے قیام کی 75 ویں سالگرہ کے موقع پر ہوئی ہے۔ انھوں نے رابطے میں رہنے پر اتفاق کیا۔
وزیر اعظم نے این آئی ایم اترکاشی کوہ پیمائی مہم کے دوران برف کے تودے گرنے سے ہونے والے جانی نقصان پر افسوس کا اظہار کیا

وزیر اعظم جناب نریندر مودی نے این آئی ایم اترکاشی کوہ پیمائی مہم کے دوران برف کے تودئ گرنے سے ہونے والے جانی نقصان پر افسوس کا اظہار کیا۔ وزیراعظم نے کہا کہ بچاؤ کی کارروائیاں جاری ہیں اور حکام صورتحال پر گہری نظر رکھے ہوئے ہیں۔ وزیر اعظم کے دفتر نے ٹویٹ کیا؛ ’’ این آئی ایم اترکاشی کوہ پیمائی مہم سے وابستہ لوگوں کی قیمتی جانوں کا نقصان افسوسناک ہے۔ سوگوار خاندانوں کے لئے تعزیت۔ بچاؤ کی کارروائیاں جاری ہیں اور حکام کی جانب سے صورتحال پر گہری نظر رکھی جا رہی ہے‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
ڈاکٹر سری سری سری شیو کمار سوامی گلو کی جینتی پر وزیراعظم کا خراج عقیدت

نئی دہلی،یکم؍اپریل،وزیراعظم جناب نریندر مودی نے ڈاکٹر سری سری سری شیو کمار سوامی گلو کو ان کی جینتی کے موقع پر خراج عقیدت پیش کیا ہے۔ اپنے تہنیتی پیغام میں وزیراعظم نے کہا ہے کہ ’’ ڈاکٹر سری سری سری شیو کمار سوامی گلو کو ان کی جینتی کے موقع پر خراج عقیدت پیش کرتا ہوں۔ سماج کے تئیں ان کا گراں قدر تعاون، سب کو ترغیب دیتا رہے گا‘‘۔ (م ن-وا- ق ر)
وزیر اعظم نے ٹی ٹی چیمپیئن وشوا دین دیالن کے انتقال پر تعزیت کا اظہار کیا

وزیر اعظم جناب نریندر مودی نے ٹی ٹی چیمپیئن وشوا دین دیالن کے انتقال پر گہرے رنج و غم کا اظہار کیا ہے۔ جناب مودی نے کہا کہ وشوا دین دیالن کی ساتھی کھلاڑی ان کی تعریف کرتے تھے اور انھوں نے کئی مقابلوں میں اپنی الگ پہچان بنائی تھی۔ ایک ٹویٹ میں، وزیر اعظم نے کہا؛ ”ٹی ٹی چیمپیئن وشوا دین دیالن کا انتقال بے حد افسوسناک ہے۔ ساتھی کھلاڑی ان کی بہت تعریف کرتے تھے اور کئی مقابلوں میں انھوں نے اپنی امتیازی شناخت بنائی تھی۔ میں اس المناک گھڑی میں ان کے اہل خانہ اور دوستوں کے ساتھ شریک ہوں۔ اوم شانتی۔“
وزیر اعظم کی کُلّو دسہرہ میں شرکت

وزیر اعظم جناب نریندر مودی نے آج ہماچل پردیش کے کُلّو کے ڈھال پور گراؤنڈ میں کُلّو دسہرہ کی تقریبات میں شرکت کی۔ وزیراعظم کی آمد پر ان کا استقبال کیا گیا اور ان کی عزت افزائی کی گئی۔ اس کے بعد بھگوان رگھوناتھ جی کی آمد ہوئی اور اس طرح رتھ یاترا کا آغاز ہوا۔ اس موقع پر وزیراعظم کے استقبال کے لیے لوگوں کی بڑی تعداد موجود تھی۔ وزیر اعظم لاکھوں دیگر عقیدت مندوں کے ساتھ مرکزِ نگاہ بننے والے مقام تک پہنچے اور بھگوان رگھوناتھ کو خراج عقیدت پیش کیا۔ وزیر اعظم نے اس موقع پر موجود سبھی لوگوں کا ہاتھ جوڑ کر استقبال کیا اور تاریخی کُلّو دسہرہ کی تقریبات میں دیوتاؤں کے عظیم اجتماع کے ساتھ عبادتی رتھ یاترا کا مشاہدہ کیا۔ یہ ایک تاریخی اور پہلا موقع تھا جب ہندوستان کے وزیر اعظم نے کلو دسہرہ کی تقریبات میں شرکت کی۔ بین اقوامی کُلّو دسہرہ میلے کا 5 سے 11 اکتوبر 2022 تک کُلّو کے ڈھال پور گراؤنڈ میں جشن منایا جانا ہے۔ یہ تہوار اس لحاظ سے منفرد ہے کہ یہ وادی کے 300 سے زیادہ دیوتاؤں کا اجتماع گاہ ہے۔ تہوار کے پہلے دن دیوتا اپنی اچھی طرح سے سجی ہوئی پالکیوں میں سب سے بڑے دیوتا بھگوان رگھوناتھ جی کے مندر میں ان کی تعظیم کرتے ہیں اور پھر ڈھال پور گراؤنڈ کی طرف روانہ ہوتے ہیں۔ ہماچل پردیش کے وزیر اعلیٰ جناب جے رام ٹھاکر، ہماچل پردیش کے گورنر جناب راجندر وشوناتھ آرلیکر، اطلاعات و نشریات کے مرکزی وزیر جناب انوراگ ٹھاکر اور بی جے پی کے ریاستی صدر جناب سریش کمار کشیپ اور دیگر بھی وزیر اعظم کے ساتھ تھے۔ اس سے پہلے آج دن میں وزیر اعظم نے ایمس، بلاسپور کو قوم کے نام وقف کیا۔انہوں نے لوہنو واقع بلاس پور کے مقام پر ہماچل پردیش کے متعدد پروجیکٹوں کا افتتاح کیا اور سنگ بنیاد بھی رکھا۔ ش ح۔ع س۔ ک ا
بایئو ایندھن ۔ 2018 کی قومی پالیسی کو کابینہ کی منظوری

مرکزی کابینہ نے وزیر اعظم جناب نریندر مودی کی قیادت میں بائیو ایندھن سے متعلق قومی پالیسی 2018 کو اپنی منظوری دے دی ہے۔ Salient Featolicy encourages setting up of supply chain mechanisms for biodiesel production from non-edible oilseeds, ndia has been largely impacted due to the sustained and quantum non-availability of domestic feedstock for biofuel production which needs to be addressed.
وزیر اعظم سترہ ستمبر کو نقل وحمل کی قومی پالیسی کا آغازکریں گے

وزیر اعظم جناب نریندر مودی سترہ ستمبر شام ساڑھے پانچ بجے وگیان بھون، نئی دہلی میں نقل وحمل کی قومی پالیسی لانچ کریں گے۔ ہندوستان میں نقل وحمل کی پالیسی کی ضرورت محسوس کی جارہی تھی کیونکہ ہندوستان میں نقل وحمل کی لاگت دیگر ترقی یافتہ ملکوں کے مقابلے زیادہ ہے۔ ہندوستانی مصنوعات کو دیسی مارکیٹ اور برآمداتی مارکیٹ دونوں جگہ بہتر طور پر مقابلے کا اہل بنانے کے لئے نقل وحمل کی لاگت کو کم کرنا ضروری ہے۔ نقل وحمل کی لاگت کم ہونے سے معیشت کے مختلف شعبوں میں کارکردگی بہتر ہوتی ہے، ویلیو ایڈیشن اور کاروبار میں اضافہ ہوتا ہے۔ 2014 سے حکومت نے کاروبار کرنے میں آسانی اور زندگی گزارنے میں آسانی ۔ دونوں پر اہم توجہ مرکوز کی ہے۔ نقل وحمل کے تمام ایکو سسٹم کی ترقی کے لئے ایک بین موضوعاتی ، بین شعبہ جاتی اور کثیر دائرہ اختیار والا لائحہ عمل تیار کرکے نقل وحمل کی اونچی لاگت کے معاملے کو حل کرنے کی جانب ایک جامع اقدام کے طور پر نقل وحمل کی قومی پالیسی اس جانب ایک بڑا قدم ہے۔ پالیسی کا مقصد ہندوستانی مصنوعات کی مسابقانہ اہلیت کو بڑھانا ، اقتصادی ترقی کو تیز کرنا اور روزگار کے مواقع میں اضافہ کرنا ہے۔ وزیر اعظم کا یہ ویژن رہا ہے کہ تمام فریقوں کو مربوط کرتے ہوئے جامع منصوبہ بندی اور عمل آوری کے ذریعہ عالمی معیار کا جدید ترین بنیادی ڈھانچہ تیار کیا جائے تاکہ پروجیکٹ کی عمل آوری میں بہترین کارکردگی اور ہم آہنگی حاصل ہوسکے۔ گزشتہ برس وزیر اعظم کا لانچ کیا گیا پی ایم گتی شکتی۔ ملٹی ماڈل کنکٹوٹی کے لئے نیشنل ماسٹر پلان اس سمت میں اہم ترین اقدام تھا۔ نیشنل لاجسٹک پالیسی کے آغاز سے پی ایم گتی شکتی کو مزید تقویت اور استحکام ملے گا۔
وزیر اعظم نے پلوامہ ، کشمیر میں سی آر پی ایف کے افراد پر حملے کی مذمت کی ہے

نئی دہلی، 14فروری 2019؍وزیر اعظم جناب نریندر مودی نے پلوامہ ، کشمیر میں سی آر پی ایف کے افراد پر حملے کی مذمت کی ہے۔ وزیر اعظم نے کہا‘‘پلوامہ میں سی آر پی ایف افراد پر حملہ قابل مذمت ہے۔ میں اس بزدلانہ حملے کی سخت مذمت کرتا ہوں۔ہمارے سیکورٹی افراد کی قربانیاں بے کار نہیں جائیں گی۔ پوری قوم بہادر شہیدوں کے کنبوں کے ساتھ شانہ بشانہ کھڑی ہے۔ خدا کرے زخمی افراد جلد صحت یاب ہوجائیں۔’’
سابق وزیر اعظم جناب ایچ ڈی دیوگوڑا  نے اسٹیچوآف یونٹی بنوانے پر وزیراعظم کی تعریف  کی

نئیدہلی 14 اکتوبر۔ سابق وزیر اعظم جناب ایچ ڈی ویوگوڑانے گجرات میں سردار ولبھ بھائی پٹیل کا دنیا کا سب سے اونچا مجسمہ بنوانے پر وزیر اعظم جناب نریندر مودی کی تعریف کی ہے ۔ انہوں نے یہ بھی یاددلایا کہ ماضی میں احمد آبادہوائی اڈے کا نام بدل کر سردار ولبھ بھائی پٹیل بین الاقوامی ہوائی اڈہ کیا گیا اور سردار ولبھ بھائی میموریل ، ان کے آبائی وطن ناڈیاڈ ، گجرات میں قائم کیا گیا ہے ۔ بھارت کے مرد آہن کا دنیا کاسب سے اونچا مجسمہ تعمیر کرکے اس سلسلے کو منطقی اختتا م تک پہنچایا گیا۔ انہوں نے کہا کہ اس مجسمے کو مزید پرکشش بنایا گیا ہے اور دیسی طرز پر تعمیر کیا گیا ہے ۔ یہی وجہ ہے کہ دنیا بھر کے لوگ ان مقامات کا دورہ کررہے ہیں اور اسٹیچو آف یونٹی نیز سردار سروور ڈیم کی خوبصورتی سے لطف اندوز ہورہے ہیں۔ وزیر اعظم جناب نریند ر مودی نے سابق وزیر اعظم جناب ایچ ڈی دیو گوڑا کے اسٹیچو آف یونٹی کے دورے پر خوشی کا اظہار کیا ہے ۔ ۰۰۰۰۰۰۰
’’واجبی لاگت والی شمسی بجلی کے لئے صلاحیت سازی کے سلسلے میں بھارت نژاد افراد کا کردار‘‘ کے موضوع پر پراواسی بھارتی دیوس کے پینل میں شامل اراکین نے وزیر اعظم سے ملاقات کی

’’واجبی لاگت والی شمسی بجلی کے لئے صلاحیت سازی کے سلسلے میں بھارت نژاد افراد کا کردار‘‘ کے موضوع پر پراواسی بھارتی دیوس کے پینل میں شامل اراکین نے آج وزیر اعظم سے ملاقات کی۔ پینل میں شامل اراکین میں معروف ماہرین، ماہرین تعلیمات، اختراع کاران، صنعت کاران، بھارت اور بیرون بھارت کے صنعت کارشامل تھے۔ ان تمام اراکین نے یوٹیلیٹی اسکیل سولر، آف گرڈ اور مائکرو گرڈ سولوشنس، سولر ذخیرے، اگلی پیڑھی کی شمسی تکنالوجیوں اور قابل احیا شعبے کے لئے اختراع پر مبنی مالی متبادل جیسے شعبوں میں گذشتہ دو دنوں کے دوران عمل میں آئے تبادلہ خیالات کے نتائج پیش کیے۔ وزیر اعظم نے عملی سفارشات کا خیر مقدم کیا اور وزارت خارجہ اور نئی اور قابل احیا توانائی کی وزارت کو ہدایت دی کہ وہ ماہرین کے ان نتائج کو آگے بڑھائے اور پالیسی سازی میں مفید عناصر کے نتائج کو بروئے کار لائے۔